Sonogno

Sonogno estas eksa komunumo de la komunumaro Verzasca kaj la distrikto Locarno en kantono Tiĉino, Svislando. Ĝi havis 95 loĝantojn je la 31-a de decembro 2011, ankoraŭ 82 loĝantojn je la 31-a de decembro 2019. En oktobro 2020 la loĝlokoj de la komunumaro Verzasca fuziis al nova komunumo Verzasca.

 Geografio 
Sonogno situas tute malantaŭe en la Valo Vercasca, proksimume 25 kilometrojn nordoriente de Locarno. Sude de la vilaĝo Sonogno la rivereto Redorta kunfluas kun Verzasca. La komunumo konsistas el la vilaĝo Sonogno kaj la setlejoj Faied (1001 m s.m.), Fraced (1041 m s.m.) kaj Froda (955 m s.m.) en la valo de Redorta, la alpopaŝtejo Püscen Negro (1343 m s.m.), kio atingeblas de Fraced pere de aertelfero, kaj Cabioi (1079 m s.m.), Pinell (937 m s.m.), Secada (992 m s.m.) kaj Vald (1028 m s.m.) ĉe la bordo de la rivero Verzasca.Fonto: Reta mapo 1:20000 de Swisstopo

La teritorio de la komunumo etendiĝas sur areo de 37,52 km², de kiuj 30,0% estas kovritaj de arbaro, 14,0% servas por agrikulturo kaj 0,5% por setlado. Pli ol la duono de la komunuma teritorio konsistas el altmontara dezerto.Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Sonogno limas en nordo al Chironico, en oriento al Frasco, en sudoriento al Cugnasco-Gerra, en sudokcidento al Brione (Verzasca) kaj en okcidento al Lavizarra.

 Trafiko 
Sonogno situas flanke de la gravaj trafikvojoj. En Sonogno finiĝas la veturebla valvojo tra la Valo Verzasca. Pere de la poŝtaŭtolinio al Locarno la komunumo estas konektita al la publika transportreto.

 Historio 
La unua dokumenta mencio de Sonogno datiĝas el la jaro 1200 kiel Sornono. Dum mezepoko Sonogno estis flagloko de la valkomunumo Verzasca. De 1395 ĝis 1843 Sonogno formis komunumon kune kun Frasco. En 1843 Frasco kaj Sonogno disiĝis. En la jaro 1974 estis malfermita en Sonogno muzeo pri la Valo Verzasca.Fonto: Daniela Pauli Falconi:  Sonogno en Historia Leksikono de Svislando (2012-01-24)

 Apartaĵoj 
En Sonogno ludis la fame konata porinfana romano La nigraj fratoj de la germana verkista paro Lisa Tetzner kaj Kurt Held, kiu rakontas la vivhistorion de la knabo Giorgio, kiu devis sin servute vendi al kamenpurigisto en Milano.

 Notoj kaj referencoj 


 Eksteraj ligiloj 

 Oficiala retejo de la komunumo Sonogno

 Bildoj